Սիմոն Պապյան

**Սիմոն Ռաֆայելի Պապյան** (), ՀՀ պետական գործիչ, ՀՀ բնապահպանության նախարարի առաջին տեղակալ (2002-2017)։

## Կրթություն
* 1971-1976 թթ. - սովորել և գերազանցությամբ ավարտել է Երևանի պետական համալսարանի երկրաբանական ֆակուլտետը։
* 1977-1982 թթ. - սովորել և գերազանցությամբ ավարտել է Ռոստովի պետական համալսարանի տնտեսագիտական ֆակուլտետը։
* 1982-1985 թթ. - սովորել և գերազանցությամբ ավարտել է Մոսկվայի Համաշխարհային էկոնոմիկայի և միջազգային հարաբերությունների ինստիտուտի ասպիրանտուրան։ Տնտեսագիտության թեկնածու (1985)։

## Աշխատանքային գործունեությունը
* 1976-1979 թթ. - աշխատել է Հյուսիս-Կովկասյան երկրաբանական վարչությունում՝ որպես Կաբարդինո-Բալկարական երկրաբանական արշավախմբի հիդրոերկրաբան։
* 1979-1981 թթ. - աշխատել է Ոչ մետաղային օգտակար հանածոների երկրաբանության համամիութենական գիտահետազոտական ինստիտուտի Երևանի փորձա-մեթոդական արշավախմբում՝ որպես երկրաբան։
* 1981-1982 թթ. - աշխատել է Ոչ մետաղային օգտակար հանածոների երկրաբանության համամիութենական գիտահետազոտական ինստիտուտի Երևանի փորձամեթոդական արշավախմբում՝ որպես ավագ ինժեներ-տնտեսագետ։
* 1983-1986 թթ. - Հանքային հումքի էկոնոմիկայի համամիութենական գիտահետազոտական ինստիտուտի Կովկասյան բաժնի ավագ ինժեներ։
* 1986-1992 թթ. - Հանքային հումքի էկոնոմիկայի համամիութենական գիտահետազոտական ինստիտուտի Կովկասյան բաժնի ավագ գիտաշխատող։
* 1992-1993 թթ. - «Գեոէկոնոմիկա» ԳԻ-ի պետի տեղակալ։
* 1993-1995 թթ. - ՀՀ ընդերքի պետական վարչության պետի առաջին տեղակալ։
* 1995-2000 թթ. - Հայաստանի Հանրապետության Բնապահպանության և ընդերքի նախարարի առաջին տեղակալ։
* 2000-2002 թթ. - ՀՀ Կառավարությանն առընթեր սեյսմիկ պաշտպանության ազգային ծառայության պետի առաջին տեղակալ։
* 2002 թ. ՀՀ վարչապետի որոշմամբ նշանակվել է Հայաստանի Հանրապետության բնապահպանության նախարարի առաջին տեղակալ։
* 2017 թվականի մայիսի 31-ին ՀՀ վարչապետի որոշմամբ ազատվել է ազատել Հայաստանի Հանրապետության բնապահպանության նախարարի առաջին տեղակալի պաշտոնից։

Սիմոն Պապյանը հանդիսացել է «Ազգային անվտանգության ռազմավարության» նախագծի մշակման աշխատանքները համակարգող միջգերատեսչական հանձնաժողովի անդամ, «ՀՀ Ազգային գնահատման զեկույց Ռիո+10-ի» աշխատանքային խմբի ղեկավար-խմբագիր, «ՀՀ Ազգային գնահատման զեկույց Ռիո+20-ի» խմբագրական խորհրդի անդամ։ Ղեկավարել է բնապահպանական քաղաքականության ազգային գործողությունների ռազմավարությունների մշակման աշխատանքները` Հայաստանի Հանրապետության ազգային բնապահպանական գործողությունների ծրագրի հիմնական զեկույցի համախմբագիր, Հայաստանի Հանրապետության երկրորդ բնապահպանական գործողությունների ծրագրի ազգային համակարգող, Նախարարական զեկույցների (Բնապահպանության նախարարություն) ղեկավար-խմբագիր, Հայաստանի ջրային ռեսուրսները երրորդ հազարամյակում զեկույցի  համախմբագիր, Կլիմայի փոփոխության մասին 3-րդ ազգային հաղորդագրության, Հայաստանի կենսաբազմազանության 3-րդ ազգային զեկույց ծրագրի ազգային տնօրեն։

Հայաստանի Հանրապետության անունից, որպես պատվիրակության ղեկավար, հանդես է եկել միջազգային բնապահպանական կոնվենցիաների կողմերի կոնֆերանսներում ներկայացնելով Հայաստանի Հանրապետության դիրքորոշումը քննարկվող հարցերի վերաբերյալ։

Տնտեսագիտական գիտությունների թեկնածու է, հեղինակել է «Պետություն և տնտեսություն» մենագրությունը, ինչպես նաև բազմաթիվ գիտական հոդվածներ։

## Պարգևներ
* Անանիա Շիրակացու մեդալ (2006)։
* ՀՀ բնապահպանության նախարարության «Բնապահպանության բնագավառում նշանակալի ավանդի համար» գերատեսչական ոսկե մեդալ (2008)։
* ՀՀ վարչապետի շնորհակալագիր (2006)։

Ամուսնացած է, ունի երկու դուստր և չորս թոռ։ Անկուսակցական է։

## Ծանոթագրություններ

Կատեգորիա:1953 ծնունդներ
Կատեգորիա:Անանիա Շիրակացու մեդալակիրներ
Կատեգորիա:ԵՊՀ շրջանավարտներ
Կատեգորիա:Երևան քաղաքում ծնվածներ
Կատեգորիա:Հայ երկրաբաններ
Կատեգորիա:Հայ տնտեսագետներ
Կատեգորիա:Հայաստանի պետական գործիչներ
Կատեգորիա:Տնտեսագիտության թեկնածուներ
Կատեգորիա:Օգոստոսի 3 ծնունդներ